cyanic-selkie/wikianc huggingface dataset:
Psyko (vuoden 1960 elokuva)
Tarina
Marion ostaa uuden käytetyn auton huoltoasemalta päästäkseen eroon Arizonaan rekisteröidystä ajoneuvostaan, jonka tiedot ovat poliisilla, mutta herättää henkilökunnan huomion, koska ei vaadi koeajoa eikä tingi hinnasta. Pimeys nousee ja alkaa sataa. Yllättäen yöstä liukuu esiin Batesin motellin kilpi kuin pelastavana ilmestyksenä. Väsynyt ja stressaantunut Marion asettuu yöksi Norman Batesin (Anthony Perkins) ylläpitämään motelliin. vasen|pienoiskuva|Bates Motel Marion keskustelee estyneen ja ujon oloisen Normanin kanssa, joka tuntuu olevan ensimmäinen inhimillisyyttä osoittava mies naisen pakomatkan aikana. Keskustelun aikana Marion päättää palauttaa rahat. Marion menee suihkuun, jossa veitsellä aseistautunut vanha nainen puukottaa hänet kuoliaaksi. Marionin kadottua Marionin sisko Lila Crane (Vera Miles) ja rakastaja Sam Loomis alkavat selvittää asiaa. Marionin jäljillä on myös yksityisetsivä, joka jäljittää rahoja työnantajan lukuun. Tämä pääseekin pian Batesin jäljille ja kovistelee motellinomistajaa mutta kuolee veitsihyökkäyksen uhrina tunkeuduttuaan Batesin asuintaloon tapaamaan tämän äitiä, jonka Bates on kertonut olevan invalidina sisätiloissa.
Arvostus
Psykoa pidetään laajalti yhtenä parhaimmista elokuvista mitä on ikinä tehty. American Film Institute on kerta toisensa jälkeen valinnut sen listatessaan parhaita ominaisuuksia elokuvissa. Heidän 100 parasta amerikkalaista elokuvaa -listallaan Psyko oli sijalla 18, 100 jännittävintä elokuvaa -listalla Psyko oli ensimmäisenä, 100 parasta sankaria ja vihollista -listalla Norman Bates oli listattu toiseksi parhaaksi viholliseksi, 100 parasta elokuvamusiikkia -listalla Psyko oli neljännellä sijalla. Lisäksi repliikki ”A boy’s best friend is his mother” valittiin sijalle 56 listalla 100 parasta elokuvarepliikkiä.
Yoshinovuori
Historia
Eteläisen ja pohjoisen hovin kaudella 1300-luvulla vuoresta tuli eteläisen hovin tukikohta, kun keisari Go-Daigo pakeni sinne. Alueella onkin säilynyt monia eteläiseen hoviin liittyviä muinaisjäännöksiä. Tähän aikaan vuori toimi myös linnoituksena.
1500-luvun lopulla vuoren kirsikankukkia nousi ihailemaan Toyotomi Hideyoshi. Tämän jälkeen vuoresta tuli suosittu vierailukohde ensin kulttuuriväen, sittemmin myös tavallisen kansan keskuudessa. Vuorella kävivät esimerkiksi Motoori Norinaga ja Matsuo Bashō.
Yoshinovuoresta tehtiin valtion muinaisjäännös ja maisemakohde vuonna 1924. Vuonna 2004 vuori liitettiin Unescon maailmanperintöluetteloon osana kohdetta ”Kii-vuoriston pyhät paikat ja pyhiinvaellusreitit”.
Teollisuusentsyymit
Entsyymien luokittelu
Isomeraasit (ryhmä EC 5): katalysoivat substraattimolekyylin sisäisiä rakennemuutoksia; esim. sokeriteollisuudessa hyödynnetään ksyloosi- eli glukoosi-isomeraasia, joka katalysoi glukoosin muuntamisen fruktoosiksi.
Robin Jacobsson
Ura
Kaudeksi 2007–2008 Jacobsson siirtyi Ruotsin I-divisioonan Kiruna IF:ään. Kaudeksi 2008–2009 hän siirtyi samassa sarjassa pelanneeseen Tingsryds AIF:ään. Joukkue eteni Kvalserien AS:ään, mutta jäi kuitenkin ilman sarjanousua. Kauden 2009–2010 päätteeksi Tingsryd kuitenkin nousi Allsvenskaniin. Jacobsson jatkoi joukkueessa kaudella 2010–2011, jolloin hän voitti Tingsrydin sisäisen tehotilaston lukemalla +5. Joukkue ajautui Kvalserien AS:ään, jossa Jacobsson oli Tingsrydin paras syöttäjä ja jakoi sisäisen pistepörssin voiton Tom Koiviston kanssa. He olivat myös Kvalserienin tehokkaimmat puolustajat. Tingsryd onnistui säilyttämään sarjapaikkansa. Kaudella 2011–2012 Jacobsson nousi joukkueen kapteeniksi.
Éric Desjardins
Philadelphia Flyers
Uransa parhaat pistemäärät hän teki kausilla 1998–1999 ja 1999–2000, joilla molemmilla hän ylitti viidenkymmenen tehopisteen rajan; 1998–1999 hän pelasi 68:ssa runkosarjaottelussa tehden 51 tehopistettä, 15 maalia ja 36 syöttöpistettä, ja 1999–2000 hänelle kertyi 81:ssä runkosarjaottelussa 55 tehopistettä, 14 maalia ja 41 syöttöpistettä. Neljänkymmenen runkosarjapisteen rajan Desjardins rikkoi yhteensä viidellä Flyersissa pelaamallaan kaudella ja kolmenkymmenen pisteen rajan seitsemällä Flyers-kaudellaan.
Karla Homolka
Homolka kävi koulua Ontarion St. Catharinessa, jonne hän oli muuttanut lapsena. Lukion jälkeen hän aloitti työt eläinklinikalla ja tapasi Paul Bernardon lokakuussa 1987 Toronton lemmikkialan ammattilaisten kokouksessa.
Julkaisukielto
Tapauksen eniten keskustelua herättänyt piirre on oikeuden määräämä julkaisukielto. Alun perin kerrottiin, että kiellon tarkoitus on taata Bernardolle mahdollisuus puolueettomaan oikeudenkäyntiin. Sittemmin on käynyt ilmi, että tarkoitus oli suojella perheitä. Internetissä on julkaistu paljon huhuja tapauksesta, ja usein kuvitellut yksityiskohdat ovat olleet huomattavasti todellisuutta kamalampia; osa huhuista on otettu suoraan muista sarjamurhaajatapauksista. Näitä tietoja on edelleen saatavilla verkosta, ja samanaikaisesti tosiasiat ovat yhä julkaisukiellon alla.
Vankeus
22. syyskuuta 2000 Montreal Gazette julkaisi Homolkan vankeudesta artikkelin, jossa annettiin ymmärtää että hänellä oli suhde Christina Sherryn kanssa. Artikkelin yhteydessä julkaistiin kuva, jossa Homolka ja Sherry olivat yhdessä. Todellisuudessa Homolkalla oli suhde pankkiryöstöstä tuomitun Lynda Verroneaun kanssa. Sittemmin varakas Verroneau myi medialle kuvia ja artikkeleita, jossa hän väitti Karlan aloittaneen suhteen saadakseen alusvaatteita ja tietokoneen käyttöönsä.
Port Alfred
Port Alfred on kaupunki Etelä-Afrikassa Itä-Kapin provinssissa. Kaupungissa oli noin 25 900 asukasta vuoden 2011 väestönlaskennassa.
Jääkiekko talviolympialaisissa 1988
Loppusarja
Alkusarjan keskinäiset ottelut jäivät voimaan. Ottelujen alkamisajat paikallisia aikoja
Forssa
Vaakuna
Aiemmin käytössä oli A. W. Ranckenin suunnittelema vaakuna vuodelta 1947. Vaakunan kilpi oli aaltokoroisesti katkoinen, alemmassa sinisessä kentässä oli hopeinen vesipyörä, ylemmässä hopeakentässä aaltokoron päällä kolme sinistä aaltoviivaa ja niiden päällä punainen F-kirjain. Vaakuna poistettiin käytöstä epäheraldisena.
1950-luvulta 1980-luvulle
Kaupungin laajeneva teollisuus sai käyttöönsä entisiä Viksbergin kartanon maita. Parma rakensi elementti- ja Ahlström villatehtaansa valtatie 2:n länsipuolelle Pispanmäkeen.
Puistot
Monet puistot ovat pääosin luonnontilassa olevia viheralueita, eivätkä aktiivisesti hoidettavia ”paraatipuistoja”.
Liikenneyhteydet
Seututie 282 Somerolta Forssaan
Politiikka
Forssalle on ollut tunnusomaista vasemmistopuolueiden paikkaenemmistö valtuustossa vuoden 1992 vaaleihin saakka. Eduskuntavaaleissa Forssa on ollut historiallisesti vasemmistoenemmistöinen kunta, ja vuosina 1983–2011 pidetyissä eduskuntavaaleissa SDP oli yhtäjaksoisesti suurin puolue vuoden 2007 vaaleihin asti, jolloin se putosi toiselle sijalle. Myös presidentinvaaleissa sosialidemokraattien ehdokas on saanut eniten ääniä.
Työpaikkarakenne
Jalostus on edelleen merkittävä elinkeino, mutta sen osuus työpaikoista on laskenut huomattavasti. Enimmillään jalostuksen osuus työpaikoista on ollut 55,7 % vuonna 1975. Myös työpaikkojen kokonaismäärä Forssassa on laskenut; enimmillään työpaikkoja kaupungissa oli yli 11 000 vuonna 1990. Laman myötä kaupungista katosi vuoteen 1995 mennessä noin 2 000 työpaikkaa. Maataloutta Forssassa harjoitetaan pääasiassa entisen Koijärven kunnan alueella.
Työllisyystilanne
Työ- ja elinkeinoministeriö nimesi Forssan seutukunnan äkillisen rakennemuutoksen alueeksi vuosiksi 2008–2009 yli 500 työntekijää koskeneiden irtisanomisten johdosta. Rakennemuutosalueeksi päätymiseen johtivat seuraavien yritysten irtisanomiset:
Ylemmän asteen oppilaitokset
Ammatillista korkeakoulutusta tarjoaa Hämeen Ammattikorkeakoulun Forssan yksikkö.
Germaine Krull
Valokuvaa ja kuvajournalisti
Krull palkattiin vuonna 1928 ranskalaiseen VU-lehteen, missä hän ja muun muassa André Kertész ja Éli Lotar kehittivät uudenlaisen artikkelin, jonka tavoitteena oli luoda kuvattavista intiimejä lähikuvia. Krull osallistui 1929 Film und Foto -näyttelyyn, jonka seurauksena syntyi uusi valokuvataiteen liike, Neues Sehen, jonka kärkihahmoihin Krull myös luetaan.
Hotellinomistajana ja buddhalaisena Aasiassa
Krull jätti Bangkokin 1967 ja muutti pohjoiseen Intiaan. Hän oli tässä vaiheessa kääntynyt buddhalaisuuteen ja palveli Intiassa Dehrarunin lähistöllä tiibetiläisiä maanpakolaisia.
Arimo Mustonen
Arimo Mustonen (s. 9. heinäkuuta 1972 Tampere) on stand up -koomikko ja Tampereen Stand Up Clubin perustaja.
Novalis
Elämä
Käytyään Luther-lukion Eislebenissä Friedrich von Hardenberg kirjoittautui oikeustieteen opiskelijaksi Jenan yliopistoon, jossa hän tutustui Friedrich Schilleriin ja kuului tätä vaikean sairauden aikana vuonna 1791 hoitaneisiin opiskelijoihin. Hän kuului Schillerin tavoin amicistiveljeskuntaan. Vuonna 1791 julkaistiin Hardenbergin runo Klagen eines Jünglings, joka on osoitus Schillerin vaikutuksesta kirjailijan persoonaan.
Ann Grant
Ann-Mary Gwynne Grant (o.s. Fletcher, s. 6. toukokuuta 1955 Salisbury, Rhodesian ja Njassamaan liittovaltio, Brittiläinen imperiumi) on zimbabwelainen kilpauransa päättänyt maahockeypelaaja ja olympiavoittaja.
Kimmo Blom
Vuodesta 2011 alkaen Blom esiintyi Freddie Mercuryn roolissa tamperelaisen Musiikkiteatteri Palatsin Queen-musikaaleissa Show Must Go On ja Champions.
Vuonna 2015 Blomilla diagnosoitiin silmäsyöpä, sidekalvomelanooma, johon hän myös kuoli elokuussa 2022. Blomin syöpä oli tätä ennen leikattu, ja hän oli saanut siihen myös sädehoitoa.
Siperianpihta
Ulkonäkö ja koko
thumb|vasen|Siperianpihdan oksa. Siperianpihta kasvaa yleensä 15–25 metrin pituiseksi puuksi. Latvus on pitkä, kapea ja tiheä- ja lyhythaarainen. Runko on väriltään harmaa, ja sen kuoressa on pihkarakkuloita. Nuoren rungon kuori on sileä ja vanhanakin melkein sileä. Kuluvan kesän kasvainranka on lyhyt- ja tummakarvainen, talvisilmut ovat pihkaisia, harmaita ja muodoltaan munanmuotoisia tai pallomaisia. Hyvin taipuisat lehdet eli neulaset ovat pituudeltaan 12–25 mm ja leveydeltään 1,2–1,5 mm. Lehdet siirottavat sivuille ja haaranmyötäisesti, ja peittävät koko haararangan. Lehtien yläpinnalla kärkiosassa on toisinaan ilmarakoja. Lehtien alapinnalla on kaksi harmahtavaa 4- tai 5-jonoista ilmarakojuovaa. Pihkatiehyet ovat syvällä lehtien sisällä.
Käyttö
Siperianpihdan puuaines on melko haurasta ja lahoamiselle altista, minkä vuoksi sitä ei kannata kasvattaa sahatavaraa ajatellen. Sellun ja paperin valmistukseen se on kelvollista. Latvus vaurioituu usein, tavallisimmin joko varislinnun laskeutuessa hauraalle latvakerkälle, tai halla- tai lumivaurion takia. Tuloksena on usein mutkainen ja poikaoksainen runko.
Rambo III (videopeli)
Rambo III on Ocean Softwaren kehittämä ja julkaisema ammuntapeli, joka on julkaistu vuonna.
Varasteleva joulupukki
Kappaleet
Kappaleet on säveltänyt, sanoittanut ja sovittanut Gösta Sundqvist.
Zlata Ohnjevitš
Zlatan isä on kotoisin Serbiasta ja äiti Italiasta, mutta Zlata syntyi Venäjällä. Hän muutti viisivuotiaana perheensä mukana Ukrainaan, mistä hän löysi kolme tähänkin päivään säilynyttä intohimoaan: meren, vuoret ja musiikin. Intohimot myös tukivat Zlatan laulutaitoja, sillä hänen mukaansa pitkät sukellukset veden pinnan alla auttoivat häntä pidättämään henkeään, ja sen myötä hän pystyy laulamaan korkeita ja pitkiä nuotteja ilman välihengitystä.
William Ewart Gladstone
William Ewart Gladstone (29. joulukuuta 1809 Liverpool – 19. toukokuuta 1898 Hawarden) oli brittiläinen liberaali valtiomies, jonka uraan kuuluivat Yhdistyneen kuningaskunnan nelinkertainen pääministeriys vuosina 1868–1874, 1880–1885, 1886 ja 1892–1894, 27 vuotta hallitusten jäsenenä ja yli 60 vuotta parlamentaarikkona. Hän oli huomattava yhteiskunnallinen uudistaja ja poliittisen vastustajansa Benjamin Disraelin ohella 1800-luvun merkittävin brittiläinen valtiomies. Hän pyrki ratkaisemaan Irlannin-kysymyksen, edistämään vapaakauppaa ja parantamaan sosiaaliturvaa. Gladstonen lempinimiä olivat ”mahtava vanhus” (Grand Old Man) ja ”kansan William” (People’s William).
Poliittisen uran alkuhetket
Ensimmäisen ministerikautensa jälkeen Gladstone julkaisi teokset The State in its Relations with the Church (1838) ja Church Principles considered in their Results (1840), joissa hän esitteli uskonnollisia periaatteitaan. Teoksissa Gladstone piti valtion ja kirkon tiivistä liittoa yhteiskunnan peruspilarina ja puolusti Irlannin anglikaanisen valtionkirkon voimakasta asemaa siteenä Englannin ja Irlannin välillä. Teokset saivat osakseen runsaasti huomiota, mutta myös arvostelua. Näkyvin kriitikko oli liberaali historioitsija Thomas Macaulay, joka nimitti Gladstonea ironisesti ”ankarien ja taipumattomien Toryjen nousevaksi toivoksi”.
Sir Robert Peelin ministerinä
Perunaruttoepidemian aiheutettua Irlannissa nälänhädän Peelin hallitus antoi 1846 esityksen viljatullien täydellisestä poistamisesta. Esitys läpäisi alahuoneen, jossa sitä kannattivat oppositiopuolue Whigit ja maltilliset Toryt. Hallitus kuitenkin kaatui nopeasti, kun viljatullikysymyksestä suuttuneet vanhoilliset Toryt äänestivät sitä vastaan seuraavassa lakiesityksessä. Tämän puolueen sisäisen välirikon seurauksena Peel ja häntä kannattaneet maltilliset Toryt, joukossa Gladstone, irtautuivat torypuolueesta ja muodostivat parlamenttiin niin sanotun peeliläisen ryhmän. Peeliläiset tukivat lordi John Russelin Whig-hallitusta. Peelin kuoltua 1850 Gladstonesta tuli tämän ryhmittymän johtaja.
Valtiovarainministerinä
Gladstonen politiikka muuttui askel askeleelta radikaalimmaksi. Yhdysvaltain sisällissodan aikana valtiovarainministeri Gladstone piti voimakkaita puheita etelävaltioiden itsenäisyyden puolesta. Tämä herätti närkästystä, koska Britannian virallinen politiikka oli puolueeton, ja Gladstone totesi myös itse myöhemmin tehneensä virhearvion. Vuonna 1864 hän alkoi ajaa valtiollisen äänioikeuden laajentamista ja suututti sekä pääministeri Palmerstonin että kuningatar Viktorian. Pitkälti samasta syystä hän menetti edustajanpaikkansa Oxfordissa, mutta tuli valituksi eteläisessä Lancashiressa.
Norvel Lee
Norvel LaFollette Ray Lee (22. syyskuuta 1924 – 19. elokuuta 1992 Bethesda, Maryland, Yhdysvallat ) oli yhdysvaltalainen nyrkkeilijä ja olympiavoittaja.
DBASE
Ashton-Tatesta tuli kuudenneksi suurin ohjelmistojen tekijä mikrotietokoneille vuonna 1983 ja kolmanneksi suurin ennen kuin firma romahti 1980-luvun lopussa dBasen päivityksen heikkoon laatuun. Vielä Borlandin ostaessa Ashton-Taten vuonna 1991 dBasella oli noin kolme miljoonaa yrityskäyttäjää, joka vastasi kolmannesta maailman markkinoista ja yhtiöllä oli 1 600 työntekijää.
Elliott Carter
Carter kuului Yhdysvaltain taiteen ja kirjallisuuden akatemian musiikkijaokseen vuodesta 1956. Hän oli kuollessaan jaoksen pitkäaikaisin nykyjäsen.
Charles Woodson
NFL-ura
Packersissä pelatessaan Woodson voitti Super Bowlin kaudella 2010. Kaudeksi 2013 hän palasi takaisin Oaklandiin, ja teki Raidersin kanssa yksivuotisen sopimuksen. Hän jatkoi uraansa Oaklandissa vielä kauden 2015 loppuun.
Anne Agius Ferrante
Anne Agius Ferrante (1925/1926 – 5. huhtikuuta 2023) oli maltalainen poliitikko.
Vilhelm I (Alankomaat)
Elämäkerta
Wilhelminan kuoltua 1837 Vilhelm avioitui kreivitär Henriette d’Oultremont de Wegimontin kanssa 1841 Berliinissä, missä hän kuoli 1843.
Napoleonin uhan noustua tämän paettua Elbalta Vilhelm julistautui Alankomaiden kuninkaaksi 16. maaliskuuta 1815. Hänen poikansa, tuleva kuningas Vilhelm II osallistui liittoutuneiden joukkojen yhteisenä komentajana Waterloon taisteluun. Kun Napoleon oli lähetetty maanpakoon Saint Helenalle, Vilhelm I hyväksyi uuden perustuslain, joka tarjosi edelleen hallitsijalle varsin laajan vallan.
Martin Gernát
Seuraura
Edmonton Oilers varasi Gernátin viidennellä kierroksella 122. pelaajana NHL:n varaustilaisuudessa 2011. Samana kesänä hänet varasi myös WHL-joukkue Edmonton Oil Kings 18. pelaajana CHL:n varaustilaisuudessa. Gernát siirtyi joukkueeseen kaudeksi 2011–2012. Hän oli Oil Kingsin tehokkain puolustaja tehoilla 9+46=55, joilla Gernát voitti koko WHL:n tulokkaiden syöttöpörssin, tulokaspuolustajien pistepörssin ja sijoittui puolustajien pistepörssissä seitsemänneksi. Hän voitti myös joukkueensa sisäisen tehotilaston lukemalla +41. Gernát voitti liigan pudotuspelien puolustajien maalipörssin seitsemällä osumallaan. Hän voitti kauden päätteeksi WHL:n mestaruuden, Ed Chynoweth Cupin.
Milka (nimi)
Suomessa Milkan nimipäivä on 19. toukokuuta. Suomessa nimi oli Digi- ja väestötietoviraston tietojen mukaan annettu vuoden 2019 loppuun mennessä 1 476 naiselle.
Operation Flashpoint: Cold War Crisis
Lisä- ja jatko-osat
Vuonna 2011, pelin saavutettua kymmenen vuoden iän, Bohemia Interactive julkaisi päivityksen, joka muutti pelin nimeksi Arma: Cold War Assault. Tämä on saatavilla päivityksenä alkuperäisen pelin ostajille ja sitä myydään mm. Steamissa. Tämä versio sisältää Resistance-lisäosan, muttei Codemastersin kehittämää Red Hammer-kampanjaa.
Ahvenanmaan väestö
Ahvenanmaan väestö oli vuonna 2008 27 456 henkeä, jotka asuvat yhteensä 65 saarella. Ruotsinkielisten osuus väestöstä on 92,0 %. Naisten osuus maakunnan väestöstä on 51 %. Ulkomaalaisia oli vuonna 2008 2 06 henkeä. Maakunnan väestöstä noin 40 % asuu Maarianhaminassa. Ahvenanmaalla on voimassa kotiseutuoikeusjärjestelmä (hembygdsrätt). Henkilöllä tulee olla kotiseutuoikeus, ennen kuin on mahdollista omistaa kiinteää omaisuutta saarella, äänestää maakuntapäivävaaleissa tai harjoittaa elinkeinoa.
Ahvenanmaan bruttokansantuote henkeä kohden on jonkin verran Suomen keskiarvoa suurempi ja samaa luokkaa Uudenmaan maakunnan kanssa.
Alice Masaryková
Poliitikkona ja Punaisen Ristin puheenjohtajana
Tomáš Masarykin palattua Tšekkoslovakiaan hänet valittiin maan ensimmäiseksi presidentiksi. Hänen vaimonsa terveydentilan heiketessä Alice otti äitinsä ensimmäisen naisen vastuut kontolleen. Hän vastasi muun muassa presidentin ohjelmasta ja otti osaa moniiin virallisiin tapahtumiin isänsä rinnalla.
Zara Doluhanova
Doluhanovan rooleihin oopperalavoilla kuuluivat Marfa ja Lel sekä roolit Giuseppe Verdin ja etenkin Gioacchino Rossinin teoksissa. Hän myös esiintyi Giacomo Puccinin Sisar Angelican ensimmäisessä esityksessä Neuvostoliitossa. Hän esitti ja levytti monia resitaaleja, joiden ohjelmisto koostui klassisista yksinlauluista, venäläisistä romansseista ja Armenian sekä muiden viihdelauluista.
Susan Huggett
Huggett pelasi Zimbabwen olympiakultaa voittaneessa naisten maajoukkueessa Moskovassa 1980, missä naisten maahockeyturnaus kuului ensimmäisen kerran olympiaohjelmaan. Hän pelasi neljässä ottelussa. Zimbabwen joukkue kutsuttiin Moskovan boikoteista kärsineeseen olympiaturnaukseen vain viikkoja ennen olympialaisten alkua, ja pelaajat valittiin vain päiviä ennen avajaisia. Maa oli ennen samana vuonna tapahtunutta itsenäistymistään ollut suljettu olympialaisista rotusyrjintänsä vuoksi, tosin olympiajoukkueen jäsenet kuuluivat kaikki maan valkoihoiseen vähemmistöön. Maajoukkue pelasi ensimmäisen kerran kotimaansa ulkopuolella ja keinotekoisella alustalla. Moskovassa Zimbabwe ei hävinnyt otteluakaan voitettuaan vastustajistaan kolme ja pelattuaan kahdesti tasan.
Dipoli (rakennus)
Historia
Joulukuussa 2013 AYY ilmoitti myyvänsä Dipolin Aalto-yliopiston kiinteistöyhtiölle. Yliopisto jää rakennuksen pitkäaikaiseksi käyttäjäksi. Dipolin peruskorjaus alkoi 1. kesäkuuta 2015 ja se valmistui vuoden 2017 kesällä. Dipolista tuli Aalto-yliopiston kaikille avoin päärakennus, joka on tarkoitettu työntekoon ja oppimiseen. Siellä työskentelee myös yliopiston johto.
Francisco de Guruceaga Iturriza
Francisco de Guruceaga Iturriza (28. tammikuuta 1928 – 10. helmikuuta 2012) oli venezuelalainen roomalaiskatolinen piispa. Hänet vihittiin Opus Dein papiksi 14. elokuuta 1960 ja nimitettiin Ciudad Bolívarin arkkihiippakunnan vihkipiispaksi sekä Villa Regiksen titulaaripiispaksi 31. maaliskuuta 1967. Piispaksi vihkiminen seurasi 21. toukokuuta. Pääkonsekraattorina toimi José Humberto Quintero Parra, jota avustivat Críspulo Benítez Fontúrvel ja Crisanto Darío Mata Cova.
Elämän tarkoitus
Länsimainen filosofia
thumb|340px|right|[[Paul Gauguin: Mistä tulemme? Keitä olemme? Minne menemme? (1897/98)]]
Nihilismi
Nihilismi hylkää väitteet tiedosta ja totuudesta, ja tutkii olemassaolon merkitystä ilman tiedettävää totuutta. Vaikka nihilismi on luonteeltaan melko pessimististä ja antautuvaa, sen kannattaja voi löytää merkitystä erilaisista ihmisten välisistä suhteista. Nihilistisestä näkökulmasta moraalisten arvojen lähteenä on yksilö ennemmin kuin kulttuuri tai joku muu järjellinen (tai objektiivinen) perusta.
Eksistentialismi
Filosofi Arthur Schopenhauer sanoi elämän olevan "elämisen tahtoa", ja tämän tahdon (ja samalla elämän) olevan tarkoituksetonta, päämäärätöntä, järjetöntä ja julmaa. Hän näki vapautumisen tästä kärsimyksestä tapahtuvan mietiskelyn, askeettisen elämän ja toisia kohtaan tunnetun sympatian kautta. Näissä hänen ajattelunsa muistutti buddhalaista ajattelua.
Uskonto
Islamin mukaan Jumala loi ihmisen ainoastaan yhtä tarkoitusta varten, eli palvomaan Jumalaa: "Olen luonut henkiolennot ja ihmiset vain palvelemaan Itseäni" (Koraani 51:56).
Ateismi
Ateismilla tarkoitetaan jumalauskon puuttumista tai käsitystä, jonka mukaan jumalia ei ole olemassa. Ateismi lähestyy esitettyä viittä kysymystä luonnontieteellisestä näkökulmasta, ja siksi ateistit ovat sitä mieltä, että elämää ei luotu, vaan että se kehittyi. Kaikkeus on luonnollinen, ja se on tutkittavissa tieteellisillä menetelmillä. Mitä elämän tarkoitukseen tulee, jotkut ateistit katsovat, että koska mikään jumala ei määrää sitä, mitä ihmisten tulisi tehdä elämään, se on heidän päätettävissään. Elämä on luonnonilmiö, jolla ei ole tarkoitusta eli tavoitetta. Elävillä olennoilla voi olla omia tavoitteita.
Käsite populaarikulttuurissa
Monty Pythonin elokuvan Monty Python – Elämän tarkoitus (Monty Python's Meaning of Life, 1983) lopussa kysymykseen elämän tarkoituksesta vastataan: "No, se ei ole mitään kovin erikoista. Hmm, yritä olla kiva ihmisille, varo syömästä rasvaa, lue hyvä kirja silloin tällöin, kävele hieman, ja yritä elää rauhassa ja sopusoinnussa yhdessä kaikkien uskontojen ja kansojen edustajien kanssa".
Brenda Phillips
Phillips pelasi Zimbabwen olympiakultaa voittaneessa naisten maajoukkueessa Moskovassa 1980, missä naisten maahockeyturnaus kuului ensimmäisen kerran olympiaohjelmaan. Hän pelasi kahdessa ottelussa. Zimbabwen joukkue kutsuttiin Moskovan boikoteista kärsineeseen olympiaturnaukseen vain viikkoja ennen olympialaisten alkua, ja pelaajat valittiin vain päiviä ennen avajaisia. Maa oli ennen samana vuonna tapahtunutta itsenäistymistään ollut suljettu olympialaisista rotusyrjintänsä vuoksi, tosin olympiajoukkueen jäsenet kuuluivat kaikki maan valkoihoiseen vähemmistöön. Maajoukkue pelasi ensimmäisen kerran kotimaansa ulkopuolella ja keinotekoisella alustalla. Moskovassa Zimbabwe ei hävinnyt otteluakaan voitettuaan vastustajistaan kolme ja pelattuaan kahdesti tasan.
Särkkäjärvi
Särkkäjärvi on saareton metsäjärvi Ilomantsin eteläosassa Pohjois-Karjalassa. Sen pinta-ala on 63 hehtaaria. Etäisyys Joensuusta on 70 kilometriä itään.
Maantiede
Särkkäjärven pituus kaakosta luoteeseen on 1,9 kilometriä. Luoteisrannan niemimaa erottaa järven pohjoisosan omaksi vesialueekseen. Järven eteläosassa on noin 10 aarin laajuinen 20 metriä syvä alue. Järven keskiosassa on noin 16 metriä syvä kohta ja pohjoisosassa on 15 metriä syvä vyöhyke. Kaikkiaan Särkkäjärvestä noin kahdeksan prosenttia on vähintään 15 metriä syvää. Kymmenen metrin syvyyskäyrä kulkee lähimpänä rantaviivaa järven itärannalla. Särkkäjärven rannoilla ei ole mainittavaa rakennuskantaa. Luoteisrannan niemimaan korkein kohta on noin 160 metriä merenpinnan yläpuolella.
Janne Hietanen
Seurajoukkueet
Keväällä 2006 hän palasi kotikaupunkiinsa AC Ouluun, joka pelasi Ykkösessä. Kaudella 2007 Hietanen toimi AC Oulun liigajoukkueen kapteenina, ja hänet valittiin Veikkausliigan tähdistöjoukkueeseen. AC Oulun pudottua kauden 2007 päätteeksi takaisin Ykköseen, Hietanen siirtyi Ranskan toisella sarjatasolla pelanneeseen Troyesiin loppukauden 2007–2008 kestävällä sopimuksella. Hietanen pelasi vielä Belgian liigan KSV Roeselaressa 2008–2010, kunnes palasi AC Ouluun liigakaudeksi 2010. Hietanen pelasi kausina 2010–2015 yhteensä 147 Veikkausliigan ja Ykkösen AC Oulun paidassa ja hänestä tuli eniten sarjaotteluita seurassa pelannut pelaaja. Hietasen uran viimeiseksi otteluksi jäi 17. lokakuuta 2015 Raatin stadionilla pelattu Ykkösen ottelu AC Oulu–JJK.
Tyttö nimeltä Nikita
Juoni
Vankilassa lavastetaan Nikitan itsemurha, ja kun hän herää, valtion edustaja tulee tapaamaan häntä ja tekee ehdotuksen: joko työ valtion salamurhaajana tai "rivi 8, paikka 30" (lavastetun haudan sijainti). Vastahakoisesti Nikita suostuu. Tästä alkaa kolmen vuoden koulutusjakso, jonka aikana nuoresta punkkarista kasvaa tappokone. Koulutuksen päätyttyä hän saa asettua aloilleen omaan asuntoonsa. Eräänä päivänä Nikita kuitenkin tapaa Marcon, jonka kanssa hän päätyy lopulta kihloihin. Uusi poikaystävä ei kuitenkaan tiedä mitään Nikitan taustasta, ja tätä Nikita yrittää parhaimman mukaan peitellä.
Enver Hoxha
Sairaus ja viimeiset vuodet
Hoxha kuoli 11. huhtikuuta 1985 Tiranassa 76-vuotiaana, ja hänet haudattiin Tiranan sotasankareiden hautausmaalle. Hänen tilalleen puoluejohtoon astui Ramiz Alia. Itä-Euroopan vallankumoukset 1989 synnyttivät Albaniassakin opiskelijoiden protestointia. Sen vuoksi uskonnon- ja matkustamisvapautta lisättiin ja (joulukuussa 1990) sallittiin oppositiopuolueiden toiminta. Uudet levottomuudet kesäkuussa 1991 johtivat kommunistihallituksen eroon, ja maaliskuussa 1992 pidetyissä vaaleissa valtaan tuli Albanian demokraattinen puolue. Kommunistivallan romahduksen jälkeen Hoxhan ruumis siirrettiin tavalliselle kaupungin hautausmaalle. Hänelle pyhitetystä museosta tehtiin kulttuurikeskus, ja monet hänen mukaansa nimetyt instituutiot nimettiin uudelleen.
Valkiajärvi (Ilomantsi)
Maantiede
Ruununsaaren jälkeen Valkiajärven laajin saari on noin 80 aarin laajuinen Inkerensaari. Saaret ja suurin osa Valkiajärveä sijaitsevat Petkeljärven kansallispuiston alueella.
Mort Abrahams
Mort Abrahams (26. maaliskuuta 1916 New York – 28. toukokuuta 2009) oli yhdysvaltalainen elokuvatuottaja, jonka tunnetuimpia elokuvia on muun muassa Apinoiden planeetta.
Valkiajärvi (Ilomantsi)
Maantiede
Ilomantsin Valkiajärvi on laajin Suomen 26:sta Valkiajärvi-nimisestä vakavedestä.
Islamilaisen Maghrebin al-Qaida
Järjestö
250px|thumb|Islamilaisen Magrebin al-Qaidaan kuuluva [[tuaregit|tuaregi.]] Islamilaisen Maghrebin al-Qaidan johtajana toimii Abou Mossab Abdelwadoud, jonka uskotaan olleen asemassaan vuodesta 2004 lähtien. Toinen tunnettu järjestön johtohahmo oli Mokhtar Belmokhtar, joka kuitenkin erosi liikkeestä vuonna 2012 jouduttuaan erimielisyyksiin muun johdon kanssa. Islamilaisen Maghrebin al-Qaidalla oli noin 1 000 jäsentä Algeriassa ja jonkin verran vähemmän Sahelin alueella Tšadissa, Malissa ja Mauritaniassa. Sillä oli soluja myös Nigeriassa, Libyassa ja Tunisiassa. Monet järjestön johtajista olivat Neuvostoliiton vastaisen Afganistanin sodan veteraaneja.
Eukelade
Kuu on läpimitaltaan noin neljä kilometriä, se kiertää Jupiteria 23 484 000 kilometrin etäisyydellä ja sen kiertoaika on noin 735 päivää. Radan inklinaatio on 164 astetta ja eksentrisyys 0,2829.
Keihäsmatkat (televisiosarja)
Keihäsmatkat -sarjan esittäminen televisiossa suututti Keihäsen perheen, joka pitää sarjaa loukkaavana häntä kohtaan. Perikunta on pyytänyt, ettei sarjaa esitettäisi televisiossa ja harkitsee lehtitietojen mukaan oikeustoimia tuotantoyhtiötä vastaan.
Muinaisen Egyptin pukeutumiskulttuuri
Vaatteet
Yläluokkien ihmiset käyttivät pitkiä, kaapuja muistuttavia laskostettuja pukuja. Nämä asut kudottiin 'kuninkaallisesta pellavasta', egyptiksi sesheru nisut, joka oli ohutta ja läpikuultavaa ja hienoin egyptiläisten tuntema kangaslaatu. Tämän asukokonaisuuden he täydensivät sadoista pienistä kirjavista helmistä tehdyllä leveällä kauluksella ja peruukilla, joka oli tehty aidoista ihmishiuksista ja joskus harvemmin myös langoista. Yläluokkien naiset saattoivat juhliin mennessään asettaa peruukkinsa päälle vahanokareen, joka illan kuluessa suli ja levitti hyvää tuoksua. Sekä ylä- että alaluokkien lapset olivat tavallisesti alasti. thumb|240px|Egyptiläisiä tanssijoita. Hautakammiomaalaus n. 1950 eaa. Egyptiläiset arvostivat puhtaanvalkoista kangasta. Siksi he esimerkiksi laittoivat kankaan pesun jälkeen aurinkoon. Myös kasvivärejä käytettiin, joilla saatiin esimerkiksi sinistä ja keltaista. Apuna käytettiin alunaa. Useimmiten ihmiset kävelivät avojaloin, mutta sandaalit tunnettiin jo kaikkein varhaisimmilta ajoilta saakka. Faaraolla oli oma sandaalinkantajansa. 1300-luvulla eaa. kuolleen faarao Tutankhamonin haudasta on löydetty kultainen sandaalipari. Sandaalit voitiin valmistaa omassa kodissa vaikka niinestä tai papyruskaislasta. Yläluokkien ihmiset saattoivat käyttää myös nahkaisia sandaaleja. Sandaalit olivat hyvin yleisiä egyptiläisessä pukeutumisessa.
Ehostus, öljyt ja voiteet
Poskipäihin, kynsiin, kämmeniin ja huuliin levitettiin hennaa, joka oli okranpunaista. Kasvot valkaistiin puuterilla. Ehostusvälineitä säilytettiin lootuksen kukan muotoisissa puurasioissa. Sekä miehet, naiset että lapset ehostivat itseään.
Pugatšovin kapina
Seuraukset
Pugatšov jäi elämään ihmisten mielissä sankarina, ja hänen mukaansa on nimetty katuja ja kaupunkeja.
Richard Wright (muusikko)
Sävellykset
Wrightin tunnetuimpia täysin omia sävellyksiä ovat ”Us and Them” ja ”Summer ’68”.
Raffu Valtonen
Orkesteri Inari
Inarin periaatteena oli soittaa hyvää musiikkia tilaisuuden ja tunnelman mukaan. Ohjelmiston monipuolisuudesta oli osoituksena myös se, että Inari viihdytti ystäviään mitä erilaisimmissa tilaisuuksissa: suurissa juhlissa, suosituissa viihdetapahtumissa, ravintoloissa, tanssipaikoilla  sekä yritys- ja yksityistilaisuuksissa. Turkulaiset muistavat Raffu Valtosen ja Valter Nymanin johtamat sekä Inarin säestämät yhteislauluillat Turun Vartiovuorenmäellä 1960- ja 1970-luvuilla. Kesäisin maanantai-iltaisin pidetyt tilaisuudet keräsivät tuhatpäisen yleisön. Myös radioesiintymiset olivat Valtosen ryhmälle tuttuja tilanteita.
Suistamon kirkko
thumb|250px|Suistamon kirkko ennen sotia. thumb|250px|Suistamon kirkko vuonna 2009.
Suistamon pyhän Nikolaoksen kirkko on ortodoksinen kirkko Suistamolla luovutetussa Karjalassa. Se oli entisen Suistamon ortodoksisen seurakunnan pääkirkko.
Yksityistie Suomessa
Tieosakas
Tieosakas on henkilö, jonka omistamalla kiinteistöllä on tieoikeus yksityistiehen tai elinkeinonharjoittaja, jolle on myönnetty tienkäyttöoikeus.
Sarah Hennies
Hennies varttui Louisvillen indie punk -piireissä Kentuckyssa, mutta sai myös klassisen koulutuksen. Hän sai kandidaatin arvon Illinoisin yliopistosta, Urbana-Champaignista ja maisterin arvon Kalifornian yliopistosta, San Diegosta. Hennies on työskennellyt ennen kaikkea soolo- ja kamarimusiikkiteosten säveltäjänä, mutta hän on ollut aktiivinen myös improvisaation, elokuvataiteen, performanssitaiteen ja tanssin parissa. Hennies on käsitellyt työssään monenlaisia musiikillisia, sosiopoliittisia ja psykologisia aiheita, kuten queer- ja transidentiteettejä, rakkautta, intiimiyttä ja psykoakustiikkaa. Hän on esiintynyt sekä säveltäjänä että lyömäsoittajana muun muassa New Yorkissa, Los Angelesissa, Utrechtissa, Nantesissa, Winnipegissä, Milanossa, Lontoossa, Kööpenhaminassa ja Tukholmassa. Hennies on säveltäjänä vastaanottanut tilauksia monilta tahoilta. Hän sai vuonna 2016 musiikin/äänitaiteen stipendin New York Foundation for the Artsilta ja vuonna 2019 Foundation for Contemporary Artsin Grants to Artists Awardin. Henniesin musiikkia on luonnehdittu minimalistiseksi.
Ahvenanmaalaiset
Historia
Suomen itsenäistyttyä vuonna 1917 se julisti Ahvenanmaan kuuluvaksi itseensä. Ahvenanmaalaiset järjestivät kansanäänestyksen, jossa enemmistö heistä äänesti maakunnan Ruotsiin liittämisen puolesta. Ruotsi tunnusti Suomen itsenäisyyden eikä tukenut virallisesti ahvenanmaalaisia separatisteja, vaikka Ruotsin yleinen mielipide oli selvästi näiden puolella. Ruotsi kuitenkin miehitti saariston sen ”suojelemiseksi” vuonna 1918, mutta vetäytyi saksalaisten tieltä samana vuonna. Kiista jatkui ja vuonna 1920 tilanne oli kiristynyt jo siten, että sodan uhka oli ilmeinen. Lopullisesti Ahvenanmaan kysymys ratkaistiin Kansainliitossa vuonna 1921. Saari jäi Suomen yhteyteen, mutta se sai huomattavan autonomian.
IG Farben -rakennus
thumb|Rakennuksen etupuoli. thumb|Rakennuksen takapuoli. IG Farben -rakennus on Frankfurt am Mainiin, Saksaan vuonna 1931 valmistunut rakennus, joka toimi kemianteollisuusyhtymä I.G. Farbenindustrie AG:n pääkonttorina. IG Farben oli maailman suurin kemianteollisuuden yritys sekä Saksan suurin ja maailman neljänneksi suurin yritys. Rakennuksen arkkitehtina toimi Hans Poelzig. Rakennus on toiminut myös yhdysvaltalaisen tiedustelupalvelu CIA:n konttorina.
Töölöntori
Useimmat talot Töölöntorin ympärillä ovat umpikorttelitaloja, jotka on rakennettu 1930-luvulla. Taka-Töölön 1930-luvun alun asuin­kerros­talo­arkkitehtuurissa on vaikutteita klassismista ja art deco -tyylistä sekä myös funktionalismista. Torin kohdalla Runeberginkadun toisella puolella sijaitsee Kulttuuritalo Sandels, jonka naapurina on myös Töölön kirkko.
Bagdadin taistelu (2003)
Seuraukset
thumb|Panssarivaunut partioivat Bagdadin kaduilla 14. huhtikuuta 2003. Amerikkalaisten tappiot jäivät suhteellisen vähäiseksi. He menettivät 34 kaatuneina ja 250 haavoittuneina. Irakilaisten tappioista ei ole varmuutta. Erään arvion mukaan noin 2 300 irakilaista sai surmansa, mutta luku saattaa olla suurempikin. Kaupungissa oleskelleet Saddam Husseinin poikien Udai Husseinin ja Qusai Husseinin onnistui paeta Bagdadista. Väkivaltaisuudet ja ryöstelyt yleistyivät kaupungin valtauksen jälkeen. Esimerkiksi Irakin kansallismuseosta ryöstettiin yli 15 000 esinettä. Osa esineistä saatiin sittemmin takaisin, mutta osa on edelleen kateissa.
Valdemar Leppänen
Valtun isoisä Preeti Leppänen käy kartanossa päivätyössä, mikä on perheen ainoa tulonlähde. Valtun kohdattua kylätiellä kartanonomistajan ja huudeltua tälle hävyttömyyksiä kartanon pehtoori antaa Preetille lopputilin. Kartanonomistaja suostuu kuitenkin pitämään Preetin edelleen työssä kartanossa sen jälkeen, kun Preeti on käynyt pyytämässä tyttärenpoikansa käytöstä anteeksi: "Minä olen sen pojaan takia niin paljon kärsiny..."
Hannu Seristö
Hannu Seristö (s. 1962 ) on suomalainen professori. Hän on Aalto-yliopistossa Verkostot, vaikuttavuus ja kansainväliset suhteet (Knowledge Networks) -alueen vararehtori. Seristö on väitellyt tohtoriksi Helsingin kauppakorkeakoulussa ja toiminut HSE:n vararehtorina, kansainvälisen liiketoiminnan professorina ja kansainvälisen liiketoiminnan tehtävissä Polar Electro Oy:ssä, Suunto Oy:ssä ja Finnairilla sekä konsulttina McKinseyssä.
Apulanta
Punk-tyylin muuttumisesta läpimurtoalbumiin ”Ehjä”
Apulannalta ilmestyi vuonna 1995 myös Hajonnut-EP. Nyt yhtye oli muuttanut tyyliään raskaammaksi ja ensimmäisellä pitkäsoitolla käytetyt koskettimet oli korvattu kitaravallilla. Myös sanoituksia oli muutettu rankemmiksi ensimmäisen albumin hempeistä rakkauslyriikoista. Hajonnut-EP sisälsi yhtyeen ensimmäisen hitin, joka oli nimeltään ”Mitä kuuluu”. Kappaleesta tehtiin myös yhtyeen ensimmäinen musiikkivideo. Videon ohjasi yhtyeen basisti Tuukka Temonen, joka ohjasi myöhemmin musiikkivideoita myös monille muille artisteille. EP:llä oli "Mitä kuuluu":n lisäksi kolme muuta kappaletta: ”Poistuisitko mun elämästäni”, ”Veritahrat (english mix)” ja ”SS-kerho”. EP menestyi hyvin ja yhtyeen jäsenet saivat siitä lisää uskoa yhtyeeseen. Vuonna 1996 julkaistiinkin toinen albumi, Ehjä, joka jatkoi musiikillisesti samaa linjaa kuin Hajonnut-EP. Albumi myi kultaa ensimmäisenä Apulannan levynä. Albumin myötä Apulanta räjäytti itsensä vihdoin suuren yleisön tietoisuuteen.
Vuodet 2000–2005
Edellisen albumin kanssa tyylillisesti samankaltainen Hiekka ilmestyi vuonna 2002. Albumi myi platinaa. Tämän jälkeen Apulanta ei kahteen ja puoleen vuoteen julkaissut studioalbumia. Rumpali Sipen olkapääleikkaus johti keikkataukoon. Vuonna 2004 ilmestyi Pudota-EP. Se menestyi erittäin hyvin myyden platinaa ja pysyi singlelistan ykköspaikalla yhdeksän viikkoa. EP:n suurin hitti oli ”Vasten mun kasvojani”.
Henrik I (Navarra)
Kuninkuus
Henrik tunnustettiin kruununperijäksi veljensä eläessä, ja seurasi tätä Navarran kuninkaana ja Champagnen kreivinä Thibautin kuoltua lapsettomana joulukuussa 1270. Hänet julistettiin kuninkaaksi Pamplonassa vasta 1. maaliskuuta 1271, ja hänen kruunauksensa viivästyi toukokuuhun 1273. Veljensä tavoin hän vannoi ylläpitävänsä Navarran fueroja (eräänlainen perustuslaki), ja vannoi uskollisuutta Ranskan uudelle kuninkaalle Filip III:lle Champagnen kreivinä.
Kahina Bahloul
Kahina Bahloul (s. 1979 Pariisi) on ranskalainen imaami. Häntä on kuvattu maansa ensimmäiseksi naispuoliseksi imaamiksi.
Gentianales
Gentianales on varsinaiskaksisirkkaisten, Rosopsida, ryhmään Euasteridae I kuuluva lahko. Sen tunnetuimpia edustajia ovat katkero-, matara- ja oleanterikasvit.
Data-analyysi
Tiedonlouhinta (data mining) pyrkii etsimään ilmiöön liittyvästä datasta (esimerkiksi laajasta tietokannasta) kiinnostavia säännönmukaisuuksia.
Neuvosto-Venäjän–Ukrainan sota
Tammikuu 1919 – joulukuu 1919
Ukrainalaiset talonpojat olivat tyytymättömiä neuvostojoukkojen ukrainalaisvastaiseen politiikkaan ja suuriin pakkolunastuskiintiöihin, minkä seurauksena bolsevikkivastaisten kapinallisten joukko alkoi lisääntyä. Kansalliset joukot organisoituivat uudelleen ja onnistuivat valloittamaan kesäkuussa Podolian ja Kamjanets-Podilskyin, minkä jälkeen vahvistuneet kansalliset joukot onnistuivat työntämään puna-armeijan Horodok-Jarmolyntsi-Šarhorod-Dunajivtsi Nova Ušytsia-Vapniarka -linjalle. Kansalliset joukot saivat vahvistuksia, kun sen rinnalle liittyi sotimaan Ukrainan Galitsian armeija.
NORDCAPS
NORDCAPS (Nordic Coordinated Arrangement for Military Peace Support) oli Islannin, Norjan, Ruotsin, Suomen ja Tanskan välinen pohjoismainen sopimus, jolla vuodesta 1997 koordinoitiin rauhanturvaoperaatioihin liittyvää opetusta maiden kesken. Sopimuksen perusteella esimerkiksi yhteispohjoismainen CIMIC-koulutus annettiin Suomessa, sotilaspoliisikoulutus Tanskassa ja huoltokoulutus Norjassa.
Suzanne Fiol
Suzanne Fiol (1960 New York – 5. lokakuuta 2009 Manhattan) oli yhdysvaltalainen valokuvaaja, galleristi ja avantgardistisen kulttuurin piirissä toiminut impressaari.
DKW 3=6 Monza
Auton suunnitteli Donnenhauer & Stauss DKW F91:n alustalle, joka sittemmin korvattiin F93:n alustalla. 2+2-paikkaisessa autossa oli lasikuituvahvisteinen muovikori ja se esiteltiin IAA:ssa vuonna 1955. Auto sai mallinimensä Monza saavutettuaan kilpailumenestystä Monzan kilparadalla. Koska yrityksellä ei ollut valmiuksia sarjatuotantoon, se myi työkalut ja muotit DKW:n edustajana toimineelle Fritz Wenkille, joka teetti autojen valmistuksen aluksi heidelbergiläisellä Massholder-nimisellä yrityksellä ja sittemmiin stuttgartilaisella Schenkillä.
Sarjavalmistus
Joulukuussa 1956 heidelbergiläinen DKW-edustaja Fritz Wenk ehdotti Donnenhauer & Staussille auton sarjavalmistusta. Yrityksellä ei kuitenkaan ollut valmiuksia laajamittaiseen tuotantoon, joten Wenk osti työkalut, muotit sekä puolivalmiit osat ja toimitti ne heidelbergiläiselle kuorma-autojen rakenteiden ja perävaunujen valmistukseen erikoistuneelle Massholder-nimiselle yritykselle, jonka kanssa solmi sopimuksen korien valmistuksesta sekä kokoonpanosta. Yrityksellä ei ollut lainkaan kokemusta henkilöautojen valmistuksesta eikä sarjatuotannosta, joten se irtisanoi sopimuksen jo 50–55 auton jälkeen. Wenk onnistui kuitenkin puhumaan yrityksen ympäri rakentamaan vielä 30–35 auton sarjan.
Kun Auto Union esitteli AU 1000 -mallin vuonna 1958, Monzaa sai kahdella moottoritilavuudella. Sellaiset yritykset kuten Hartmann, Mitter ja Manzel tarjosivat viritettyjä moottoreita niille joille alkuperäinen teho ei riittänyt.
pienoiskuva|DKW 3=6 Monzan kojelauta.
Moottori ja voimansiirto
Auton moottorina oli kaksitahtinen, kolmisylinterinen rivimoottori, jossa oli vapaakiertojäähdytys. Monza 900:n moottorin iskutilavuus oli 896 cm³; sylinterin halkaisija oli 71 mm ja iskun pituus 76 mm. Puristussuhde oli 7,25:1. Moottorin teho oli 40 hv 4250 kierroksella minuutissa. Suurin vääntö oli 7,8 kilopondimetriä 3500 kierroksella minuutissa. Monza 1000:n moottorissa iskutilavuus oli 981 cm³; sylinterin halkaisija oli 3 mm suurempi ja iskun pituus sama kuin Monza 900:ssa. Teho ja vääntömomentti olivat aluksi 44 hv /4500 1/min sekä 8,5 kpm /2250 kpm, mutta vuoden 1958 loulla ne nostettiin lukemiin 50 hv /4500 1/min ja 8,7 kpm /2250 1/min. Polttoaineena oli kaksitahtibensiini, jonka seossuhde oli 1:40.
Ominaisuuksia
Monza 900-mallin huippunopeus oli 140–145 km/h. Monza 1000 kulki 145–150 km/h, mutta vuonna 1958 moottoriteholisäyksen myötä yli 155 km/h. Polttoaineenkulutus oli 8,0–9,0 l /100 km. Auton kääntösäde oli 11 metriä.
Burundi
Maantiede
Burundia halkovat vuoristot, vuoret ja niiden väliset laaksot. Burundin länsiosa kuuluu Itä-Afrikan hautavajoaman läntisen haaran vuoristoihin, ja siellä on maan korkein kohta Hehavuori, joka nousee 2 690 metriin. Hautavajoaman reunavuoriston luoteispuolella on kapea laakso, jossa virtaa muun muassa Kongon rajajoki Ruzizi. Tanganjikajärvestä maasto nousee jyrkästi muodostamaan Niili- ja Kongojokien välisen vedenjakajan. Sen korkeimmat huiput ovat noin 2 600 metrissä, ja sen itäpuolella ylätasanko laskeutuu noin 1 500 – 1 800 metriin saakka. Ylätasankoa halkoo koillisessa Ruvyironzajoki.
Politiikka
Vuoden 2015 vaaleissa hallitseva koalitio CNDD-FDD sai 77 suoraan vaaleilla valituista kansalliskokouksen sadasta paikasta tärkeimpien oppositiopuolueiden boikotoidessa vaaleja.
Väestö
thumb|250px|Ryhmä burundilaisia naisia hoitamassa vuohia. Vuonna 2021 Burundin arvioitu väkiluku oli 12,2 miljoonaa henkeä. Arvio ottaa huomioon AIDSin huomattavan vaikutuksen maan väestöön. Yli 500 000 henkeä on ajautunut maan sisäiseen pakolaisuuteen taudin vuoksi. Monet burundilaiset ovat muuttaneet muihin valtioihin sisällissodan takia. Vuonna 2006 Yhdysvallat otti vastaan noin 10 000 burundilaista pakolaista.
Terveydenhoidon taso on alhainen. Esimerkiksi äitiyskuolleisuus on eräs maailman korkeimmista. Vuonna 2015 maassa menehtyi keskimäärin 712 äitiä 100 000 synnytystä kohden.
Kulttuuri
Koripallo ja yleisurheilu ovat Burundissa suosittuja. Myös jalkapallo on koko maassa suosittu urheilulaji ja ajanviete, kuten myös mancala-pelit. Burundissa vietetään suurinta osaa kristillisistä juhlapäivistä, joista joulu on tärkein. Burundin itsenäisyyspäivää vietetään vuosittain 1. heinäkuuta. Vuonna 2005 Burundin hallitus julisti islamilaisen juhlan Id al-Fitrin viralliseksi juhlapäiväksi.
Charme Asserdal
Varsavuodet
Eric Anderssonin kasvattama Charme Asserdal syntyi keväällä 1973 Göteborgin lähistöllä sijaitsevassa Asserdalin kartanossa. Puolitoistavuotiaana se myytiin Tukholmassa Solvallan raviradan varsahuutokaupassa, josta tamman ostivat kärköläläiset Erkki ja Anne Haapiainen. Hevosen hinnaksi tuli 8 500 kruunua. Varsinainen huutaja oli tuolloin 18-vuotias Anne Haapiainen, mutta Charme Asserdal rekisteröitiin lopulta hänen isälleen Erkille, joka myös ajoi tamman ensimmäiset kilpailut kaksivuotiskaudella 1975.
Vartiovuoren tähtitorni
Sijainti ja ympäristö
Museovirasto on määritellyt tähtitornin, Vartiovuorenmäen sekä Luostarimäen korttelit yhdeksi valtakunnallisesti merkittävistä rakennetuista kulttuuriympäristöistä. Tähtitornin vieressä sijaitsee vuonna 1903 rakennettu vesisäiliö sekä sen huoltorakennus, niin sanottu "Delfiinipaviljonki". Luostarinmäen museokorttelin lisäksi tähtitornin läheisyydessä sijaitsee myös Turun kesäteatteri, ja puistoa ympäröivät monet 1900-luvun alun näyttävät jugendrakennukset.
Historia
thumb|Vartiovuoren tähtitorni vuonna 1853
Arkkitehtuuri
Tyyliltään tähtitorni edustaa uusklassista arkkitehtuuria kuten suurin osa Engelin suunnittelemista rakennuksista. Rakennuksen julkisivu on melko pelkistetty ja yksinkertainen. Alkuperäisestä tehtävästä kertovat etelään suunnattu rotunda sekä pyöreä observointitorni, johon johtavat portaat toisen kerroksen rotundasta. Sisätiloista selkeästi koristeellisin on toisen kerroksen holvattu rotunda.
Liikuntakeskus Hukka
thumb|250px|Liikuntakeskus Hukka vuonna 2007. Liikuntakeskus Hukka on Oulun Heinäpäässä sijaitseva yksityinen liikuntakeskus. Alun perin Oulun Squashhallit Oy -nimellä toimineen yrityksen perustivat veljekset Jouko ja Seppo Rounaja vuonna 1976. Rakennus on vuosien varrella kokenut useita laajennuksia ja on tällä hetkellä kooltaan n. 14 000 neliötä.
Toyama-ryū
Toyama-ryū on japanilainen iaidō- eli miekanveto-koulukunta, joka perustettiin japanilaisessa Toyaman sotilaskoulussa (Toyama Gakko) vuonna 1925 ja oli tarkoitettu Japanin armeijan ja laivaston upseerien miekkailutaitojen harjoittamiseen. Toyama-ryū poikkeaa muista iaidō-koulukunnista siten, että sen kaikki iai-katat tehdään seisaaltaan. Useimmissa muissa koulukunnissa monet katat aloitetaan perinteisistä polvi-istunta-asennoista (seiza tai tate hiza). Toyama-ryūn kuuluisin pääopettaja oli japanilainen sotilas ja budo-mestari Nakamura Taizaburo (1912 Yamagatan prefektuuri - 2003).
Havaintomaailma
Edelleen dikotomiaa syventää se, että havaintomaailmamme ei juuri ole antanut meille sellaista tietoa, joka saattaisi olettaa jotain suhteellisuusteorian kaltaista ulkomaailmasta. Tosimaailma saattaa olla rankastikin ristiriidassa havaintomaailmamme kanssa. Ihmisillä on siis hyvin yleinen tapa olettaa ulkomaailman ominaisuuksiksi asioita, jotka ovatkin itse asiassa heidän oman tietoisuutensa ominaisuuksia tai ennakkoluuloja.
Nikolaus
Nikolaus-nimisiä oli ollut Digi- ja väestötietoviraston tietojen mukaan Suomessa vuoden 2019 loppuun mennessä 238. Nimeä ei alku­peräisessä muodossaan ole suomalaisessa almanakassa, mutta sen monien muunnosten kuten Niilon, Nikon ja Nikolain nimipäivät ovat 6. joulukuuta, jota vanhastaan on vietetty Pyhän Nikolauksen muisto­päivänä.
Sysmäjärvi (Outokumpu)
Maantiede
Sysmäjärvessä sijaitsee 30 saarta, joista 2 on alle aarin laajuisia ja 3 yli hehtaarin laajuisia. Järven keskiosassa sijaitsevan Pitkäsaaren pinta-ala on nelisen hehtaaria.
LaCie
LaCie on yhtiö, joka valmistaa tietokoneen oheislaitteita, kuten kuluttajille ulkoisia kiintolevyjä, optisia asemia ja muistikortinlukijoita, sekä näyttölaitteita graafiseen ammattikäyttöön. Yhtiöllä on pääkonttorit Ranskassa ja Yhdysvalloissa. Yhtiö on perustettu 1987. Yhtiön nimi tulee ranskan kielen sanoista la cie ja tarkoittaa "yhtiö".
Sysmäjärvi (Outokumpu)
Maantiede
Sysmäjärven vesitilavuus on 4 851 000 kuutiometriä.
Tarvo Hanno Varres
Näyttelyt
Shadow of a Flame, Tartu Art House, 2015
Uitenhage
Ilmasto
Uitenhagenissa on Köppenin ilmastoluokituksen mukaan subtrooppinen aroilmasto. Kesäisin on lämmintä ja sateista, talvisin kuivaa ja leutoa. Vuoden keskilämpötila on noin 18 °C ja keskimääräinen sademäärä 430 millimetriä. Helmikuu on lämpimin kuukausi. Silloin vuorokauden keskilämpötila on noin 23 °C. Viilein kuukausi on heinäkuu, jolloin keskilämpötila on noin 14 °C. Sateisin kuukausi on lokakuu, jolloin sataa keskimäärin noin 50 millimetriä. Kesäkuu puolestaan on kuivin kuukausi. Silloin keskimääräinen sadanta on 21 millimetriä.
Ahmad Šah Masud
Heratin menetys
Heratin menetys oli vakava takaisku hallitukselle, joka menetti tieyhteyden Iraniin. Talibanin menestyksekäs liikkuva sodankäynti viittasi pakistanilaisten neuvonantajien läsnäoloon. Vuonna 1996 taliban valtasi Jalalabadin ja Kabulin syyskuun lopussa. Rabbanin hallituksen kaatumisen jälkeen Masud perusti oman joukkonsa Shura'-ye Nezarin. Masudin joukot olivat vuoteen 1999 tykistönkantaman päässä kaupungista ja ampuivat raketteja sinne. Kabulin menetyksen jälkeen hän alkoi saada tukea Iranista ja Venäjältä.
Nico
Nico on miehen etunimi. Nico-nimisiä oli ollut Digi- ja väestötietoviraston tietojen mukaan Suomessa vuoden 2019 loppuun mennessä noin 3 370.
Myössäjärvi
Maantiede
Myössäjärven vesitilavuus on 9 851 000 kuutiometriä.
M/S Sancak I
M/S Sancak I 2001–2003
Aluksen ostanut Sancak Line liikennöi sillä välillä Brindisi – Cesme. Sillä syntyi tulipalo ollessaan telakoituna vuonna 2003. Alus todettiin täysin vaurioituneeksi ja romutettiin samana vuonna.